《资国院》
宋代·罗之纪

倦逢磐石手摩挲，横压乌藤漫啸歌。
烟崦坡陀青玉案，寺山缥缈白云窝。
纸窗竹屋小盘礴，林影溪光相盪磨。
试共老僧参此意，一声唤醒读书魔。

作者简介：筠州高安人，字国张，号筠心居士。宁宗嘉定中为孝感尉，摄云梦县事。以上官不为礼，遂弃官归，遇方士授丹经修养法，葺一室以居，静逸成趣。有《易传》及文集。